RBF บวก 3% ลุ้นกำไรโตต่อเนื่อง หลังเปิดโรงงานใหม่ โบรกฯปรับคำแนะนำเป็น “ซื้อ”
RBF บวก 3% ลุ้นกำไรโตต่อเนื่อง หลังเปิดโรงงานใหม่ โบรกฯปรับคำแนะนำเป็น “ซื้อ” ล่าสุดอยู่ที่ 4.20 บาท บวก 0.12 บาท หรือ 2.94% มูลค่าซื้อขาย 30.95 ล้านบาท
RBF บวก 3% ลุ้นกำไรโตต่อเนื่อง หลังเปิดโรงงานใหม่ โบรกฯปรับคำแนะนำเป็น “ซื้อ” ล่าสุดอยู่ที่ 4.20 บาท บวก 0.12 บาท หรือ 2.94% มูลค่าซื้อขาย 30.95 ล้านบาท
25 ธ.ค. 2562

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 11.22 น. อยู่ที่ 4.20 บาท บวก 0.12 บาท หรือ 2.94% สูงสุดที่ 4.24 บาท ต่ำสุดที่ 4.10 บาท ด้วยมูลค่าซื้อขาย 30.95 ล้านบาท

ทั้งนี้ บล. ฟินันเซีย ไซรัส ระบุในบทวิเคราะห์ปรับคำแนะนำเป็น “ซื้อ” RBF ราคาเป้าหมาย 4.60 บาท/หุ้น (อิง PE เดิม 21 เท่า) ราคาหุ้นปัจจุบันปรับลงจนมี Upside กว้างขึ้น และปัจจุบันเทรดอยู่บน PE ปี 2563 เพียง 19 เท่า ต่ำกว่าค่าเฉลี่ยของกลุ่มอาหารซึ่งมี PE 5 ปีย้อนหลังที่ 24 เท่า จึงปรับคำแนะนำเป็น ซื้อ จากเดิม ซื้ออ่อนตัว
โดยระยะสั้น คาดกำไรไตรมาส 4/62 ยังจะยังดูดีต่อเนื่อง ใกล้เคียงไตรมาสก่อนที่ทำไว้ค่อนข้างดี และคาดโตราว 11% เมื่อเทียบจากปีก่อน เพราะปกติไตรมาส 4 เป็น High Season อยู่แล้ว ซึ่งน่าจะหนุนให้กำไรปกติปี 2562 จบที่ 378 ล้านบาท เติบโต 13.3% เมื่อเทียบจากปีก่อน ได้ตามคาด และคาดจะโตต่อเนื่องในปี 2563 ราว 14.2% เมื่อเทียบจากปีก่อน ภายหลังรับรู้รายได้จาก 2 โรงงานใหม่ที่อินโดนีเซีย และเวียดนาม ซึ่งคาดจะเริ่มรับรู้รายได้ตั้งแต่ ก.พ. 2563 เป็นต้นไป และคาดไม่มีค่าใช้จ่ายทั้งการเข้าตลาดฯ รวมถึงค่าใช้จ่ายด้อยค่าสินทรัพย์มากเหมือนในปี 2562 อีก กอปรกับจะเริ่มเห็นภาระดอกเบี้ยจ่ายลดลงตั้งแต่ไตรมาส 4/62 เป็นต้นไป และเต็มปีในปี 2563 หรือราว 20 – 25 ล้านบาท เมื่อนำเงินจาก IPO ไปชำระหนี้เกือบทั้งหมด
ส่วน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า ยังคงมุมมองเชิงบวกต่อ RBF จากการเติบโตที่คาดว่าจะเป็นไปตามแผน ด้วยฐานลูกค้าเดิมที่แข็งแกร่ง และการขยายโรงงานเกล็ดขนมปังไปยังเวียดนาม-อินโดนีเซียที่มียอดส่งออกไปอยู่แล้ว ซึ่งจะทำให้เกิดการประหยัดต้นทุนค่าขนส่งมากกว่าค่าเสื่อมที่เพิ่มขึ้นจากการตั้งโรงงานใหม่ทันที อีกทั้งยังมีโอกาสขยายฐานสินค้าประเภทอื่นๆเพิ่มเติมอย่างกลุ่มแป้ง ที่มักเป็นการสั่งซื้อคู่กับเกล็ดขนมปัง